# verses

text:
Kun he ovat lopettaneet todistamisensa, peto, joka nousee syvyydestä, ryhtyy sotaan heitä vastaan, voittaa heidät ja tappaa heidät.


text:
Heidän ruumiinsa viruvat sen suuren kaupungin kadulla, jota hengellisesti kutsutaan Sodomaksi ja Egyptiksi ja jossa ristiinnaulittiin myös heidän Herransa.


text:
Ihmiset eri kansoista, sukukunnista, kielistä ja pakanakansoista näkevät heidän ruumiinsa kolme ja puoli päivää, eivätkä salli, että heidän ruumiinsa pannaan hautaan.


text:
Ne, jotka maan päällä asuvat, iloitsevat heistä ja riemuitsevat. He lähettävät lahjoja toisilleen. Sillä nämä kaksi profeettaa olivat vaivanneet niitä, jotka maan päällä asuvat.


text:
Niiden kolmen ja puolen päivän kuluttua tuli Jumalasta elämän henki heidän päälleen, ja he nousivat jaloilleen, ja suuri pelko valtasi ne, jotka näkivät heidät.


text:
He kuulivat suuren äänen taivaasta sanovan heille: "Nouskaa tänne!" Niin he nousivat taivaaseen pilvessä, ja heidän vihollisensa näkivät heidät.


text:
Sillä hetkellä tapahtui suuri maanjäristys, ja kymmenes osa kaupunkia luhistui, ja maanjäristyksessä sai surmansa seitsemäntuhatta nimeä, ja muut pelästyivät ja antoivat kunnian taivaan Jumalalle.


text:
<pb/>Seitsemäs enkeli puhalsi torveen. Silloin kuului taivaassa suuria ääniä, jotka sanoivat: "Maailman kuninkuus on tullut Herrallemme ja hänen Voidellulleen, ja hän on hallitseva iäisyyksien iäisyyksiin."


text:
<pb/>Kaksikymmentä neljä vanhinta, jotka istuivat valtaistuimillaan Jumalan edessä, lankesi kasvoilleen ja rukoili kumartaen Jumalaa,


text:
sanoen: "Kiitämme sinua, Herra Jumala, Kaikkivaltias, joka olet ja joka olit, siitä, että olet ottanut suuren voimasi ja hallitset.


text:
Pakanat olivat pitäneet vihaa, mutta nyt sinun vihasi on tullut, ja on tullut aika tuomita kuolleet ja maksaa palkka palvelijoillesi profeetoille, pyhille ja niille, jotka sinun nimeäsi pelkäävät, pienille ja suurille, ja saattaa turmioon maan turmelijat."


text:
<pb/>Jumalan temppeli taivaassa aukeni, ja hänen liittonsa arkki näkyi hänen temppelissään, ja tuli salamoita, ääniä, ukkosen jyrinää, maanjäristystä ja suuria rakeita.


text:
<pb/>Näkyi suuri merkki taivaassa: vaimo, vaatetettu auringolla, ja kuu hänen jalkojensa alla, ja hänen päässään seppeleenä kaksitoista tähteä.


text:
Näkyi myös toinen merkki taivaassa: katso: suuri, tulipunainen lohikäärme, jolla oli seitsemän päätä ja kymmenen sarvea, ja sen päissä seitsemän kruunua.


text:
Sen pyrstö pyyhkäisi pois kolmannen osan taivaan tähtiä ja heitti ne maan päälle. Lohikäärme seisoi synnyttämäisillään olevan vaimon edessä nielläkseen hänen lapsensa, kun hän sen synnyttäisi.


text:
Ja vaimo synnytti pojan, joka on kaitseva kaikkia pakanakansoja rautaisella valtikalla, ja hänen lapsensa temmattiin Jumalan luo ja hänen valtaistuimensa luo.


text:
Vaimo pakeni erämaahan, jossa hänellä oli Jumalan valmistama paikka, että häntä elätettäisiin siellä tuhat kaksisataa kuusikymmentä päivää. <pb/>


text:
<pb/>Oli sota taivaassa: Miikael ja hänen enkelinsä sotivat lohikäärmettä vastaan, ja lohikäärme ja hänen enkelinsä sotivat,


text:
Suuri lohikäärme, se vanha käärme, jota perkeleeksi ja saatanaksi kutsutaan, koko maanpiirin villitsijä, heitettiin maan päälle, ja hänen enkelinsä heitettiin hänen kanssaan.


text:
<pb/>Kuulin suuren äänen taivaassa sanovan: "Nyt on tullut pelastus, voima ja meidän Jumalamme valtakunta ja hänen Voideltunsa valta, sillä meidän veljiemme syyttäjä, joka yötä päivää syytti heitä Jumalamme edessä, on heitetty ulos.


text:
He ovat voittaneet hänet Karitsan veren kautta ja todistuksensa sanan kautta, ja olleet rakastamatta henkeään kuolemaan asti.


text:
Sen tähden riemuitkaa, taivaat, ja te, jotka niissä asutte! Voi maata ja merta, sillä perkele on astunut alas luoksenne pitäen suurta vihaa, koska tietää, että hänellä on vähän aikaa!" <pb/>


text:
<pb/>Ja kun lohikäärme näki olevansa heitetty maan päälle, se ajoi takaa vaimoa, joka oli synnyttänyt miehen.


text:
Mutta vaimolle annettiin suuren kotkan kaksi siipeä hänen lentääkseen erämaahan sille paikalleen, jossa häntä elätetään aika ja kaksi aikaa ja puoli aikaa poissa käärmeen näkyvistä.


text:
Lohikäärme vihastui vaimoon, lähti käymään sotaa muita hänen jälkeläisiään vastaan, jotka pitävät Jumalan käskyt ja joilla on Jeesuksen todistus.


text:
<pb/>Seisoin meren hiekalla ja näin merestä nousevan pedon. Sillä oli seitsemän päätä ja kymmenen sarvea, ja sarvissaan kymmenen kruunua, ja päissään pilkkaava nimi.


text:
Peto, jonka näin, oli leopardin näköinen. Sen jalat olivat kuin karhun, ja sen kita kuin leijonan kita. Lohikäärme antoi sille voimansa, valtaistuimensa ja suuren vallan.


text:
Näin yhden sen päistä olevan kuin kuoliaaksi haavoitetun, mutta sen kuolinhaava parani, ja koko maa seurasi ihmetellen petoa.


text:
He kumarsivat lohikäärmettä, koska se oli antanut sellaisen vallan pedolle, ja kumarsivat petoa sanoen: "Kuka on pedon kaltainen, ja kuka voi sotia sitä vastaan?"


text:
Sille annettiin suu puhua suuria sanoja ja pilkkapuheita, ja sille annettiin valta tehdä sitä neljäkymmentä kaksi kuukautta.


text:
Se avasi suunsa pilkkaamaan Jumalaa pilkatakseen hänen nimeään ja hänen majaansa, niitä, jotka taivaassa asuvat.


text:
Sille annettiin valta käydä sotaa pyhiä vastaan ja voittaa heidät, ja sen valtaan annettiin jokainen sukukunta, kieli ja kansa.


text:
Kaikki maan päällä asuvat tulevat kumartamaan sitä, jokainen, jonka nimeä ei ole kirjoitettu teurastetun Karitsan elämänkirjaan, aina maailman perustamisesta.


text:
Jos joku vie vankeuteen, hän joutuu itse vankeuteen. Jos joku tappaa miekalla, hänet pitää miekalla tappaa. Tässä on pyhien kärsivällisyys ja usko. <pb/>


text:
<pb/>Näin toisen pedon nousevan maasta, ja sillä oli kaksi sarvea kuin karitsan sarvet, ja se puhui kuin lohikäärme.


text:
Se käyttää kaikkea ensimmäisen pedon valtaa sen nähden ja saattaa maan ja siinä asuvat kumartamaan ensimmäistä petoa, sitä, jonka kuolinhaava parani.


text:
Se villitsee maan päällä asuvia niillä ihmeillä, joita sen annettiin tehdä pedon edessä. Se saa maan päällä asuvat tekemään sen pedon kuvan, jossa oli miekanhaava ja joka virkosi.


text:
Sille annettiin valta antaa pedon kuvalle henki, että pedon kuva myös puhuisi ja saisi aikaan, että ketkä tahansa eivät kumartaneet pedon kuvaa, ne tapettaisiin.


text:
Se saa kaikki, pienet ja suuret, sekä rikkaat että köyhät, sekä vapaat että orjat, panemaan merkin oikeaan käteensä tai otsaansa,


text:
Tässä on viisaus. Jolla on ymmärrystä, laskekoon pedon luvun, sillä se on ihmisen luku. Sen luku on kuusisataa kuusikymmentä kuusi.


text:
<pb/>Sitten näin, ja katso, Karitsa seisoi Siionin vuorella, ja hänen kanssaan sata neljäkymmentä neljä tuhatta, joiden otsaan oli kirjoitettu hänen Isänsä nimi.


text:
[Minä] kuulin äänen taivaasta ikään kuin paljojen vetten kohinan ja ikään kuin suuren ukkosenjyrinän, ja ääni, jonka kuulin, oli kuin sitransoittajien, kun he soittavat sitrojaan.


text:
He veisasivat uutta virttä valtaistuimen edessä ja neljän olennon ja vanhinten edessä, eikä kukaan voinut oppia sitä virttä, paitsi kaikki ne sata neljäkymmentä neljä tuhatta, jotka ovat ostetut maasta.


text:
Nämä ovat ne, jotka eivät ole saastuttaneet itseään naisten kanssa, sillä he ovat neitsyitä. Nämä ovat ne, jotka seuraavat Karitsaa, mihin ikinä hän menee. Nämä ovat ostetut ihmisistä ensi hedelmänä Jumalalle ja Karitsalle,


text:
<pb/>Näin keskitaivaalla lentävän erään toisen enkelin, jolla oli iankaikkinen evankeliumi julistettavana maan päällä asuville, jokaiselle kansalle, sukukunnalle, kielelle ja kansakunnalle.


text:
Hän sanoi suurella äänellä: "Pelätkää Jumalaa ja antakaa hänelle kunnia, sillä hänen tuomionsa hetki on tullut. Kumartakaa häntä, joka on tehnyt taivaan, maan, meren ja vetten lähteet." <pb/>


text:
<pb/>Seurasi vielä toinen enkeli, joka sanoi: "Kukistunut, kukistunut on suuri Babylon, joka haureutensa vihan viinillä on juottanut kaikkia kansoja."


text:
<pb/>Heitä seurasi kolmas enkeli, joka sanoi suurella äänellä: "Jos joku kumartaa petoa ja sen kuvaa ja ottaa sen merkin otsaansa tai käteensä,


text:
niin hänkin on juova Jumalan vihan viiniä, joka sekoittamattomana on kaadettu hänen vihansa maljaan, ja häntä vaivataan tulella ja rikillä pyhien enkelien edessä ja Karitsan edessä.


text:
Heidän vaivaamisensa savu on nouseva iäisyyksien iäisyyksiin, eikä niillä ole lepoa päivällä eikä yöllä, jotka kumartavat petoa ja sen kuvaa, eikä kenelläkään, joka ottaa sen nimen merkin.


text:
<pb/>Kuulin äänen taivaasta sanovan: "Kirjoita: Autuaat ovat ne kuolleet, jotka kuolevat Herrassa tästedes. Totisesti – sanoo Henki – he saavat levätä vaivannäöstään, sillä heidän tekonsa seuraavat heitä." <pb/>


text:
<pb/>Näin, ja katso: valkoinen pilvi, ja pilvellä istui Ihmisen Pojan kaltainen päässään kultakruunu ja kädessään terävä sirppi.


text:
Eräs toinen enkeli tuli temppelistä huutaen suurella äänellä pilvellä istuvalle: "Lähetä sirppisi ja leikkaa, sillä leikkuuaika on tullut, ja maan vilja on tuleentunut."


text:
Alttarilta lähti vielä toinen enkeli, jolla oli tuli vallassaan, ja hän huusi suurella äänellä sille, jolla oli terävä sirppi, sanoen: "Lähetä terävä sirppisi ja korjaa tertut maan viiniköynnöksestä, sillä sen rypäleet ovat kypsyneet."


text:
Enkeli heitti sirppinsä alas maahan ja korjasi maan viiniköynnöksen hedelmät ja heitti ne suureen Jumalan vihan kuurnaan.


text:
Kuurna poljettiin kaupungin ulkopuolella, ja kuurnasta kuohui veri hevosten kuolaimiin asti, tuhannen kuudensadan stadionin päähän.


text:
<pb/>Näin toisen merkin taivaassa, suuren ja ihmeellisen: seitsemän enkeliä, joilla oli seitsemän viimeistä vitsausta, sillä niissä täyttyy Jumalan viha.


text:
Näin kuin lasisen meren, tulella sekoitetun, ja niiden, jotka olivat saaneet voiton pedosta, sen kuvasta, sen merkistä ja sen nimen luvusta, seisovan lasisella merellä, ja heillä oli Jumalan sitrat.


text:
<pb/>He veisasivat Mooseksen, Jumalan palvelijan, virttä ja Karitsan virttä, sanoen: "Suuret ja ihmeelliset ovat tekosi, Herra Jumala, Kaikkivaltias. Vanhurskaat ja todet ovat tiesi, sinä pyhien kuningas.


text:
Kuka ei pelkäisi sinua, Herra, ja ylistäisi nimeäsi? Sillä sinä yksin olet Pyhä, sillä kaikki kansat tulevat ja kumartuvat edessäsi, koska vanhurskaat tuomiosi ovat tulleet julki."


text:
Seitsemän enkeliä, joilla oli ne seitsemän vitsausta, lähti temppelistä puettuina puhtaisiin, hohtaviin pellavavaatteisiin ja vyötettyinä rinnoilta kultaisilla vöillä.


text:
<pb/>Yksi neljästä olennosta antoi seitsemälle enkelille seitsemän kultamaljaa täynnä Jumalan vihaa, hänen, joka elää iäisyyksien iäisyyksiin.


text:
Temppeli tuli savua täyteen Jumalan kirkkaudesta ja hänen voimastaan, eikä kukaan voinut mennä sisälle temppeliin, ennen kuin seitsemän enkelin seitsemän vitsausta oli käynyt täytäntöön.


text:
<pb/>Kuulin suuren äänen temppelistä sanovan seitsemälle enkelille: "Menkää ja vuodattakaa seitsemän Jumalan vihan maljaa maan päälle."


text:
<pb/>Ensimmäinen lähti ja vuodatti maljansa maan päälle. Tuli pahoja ja kamalia paiseita niihin ihmisiin, joissa oli pedon merkki ja jotka kumarsivat sen kuvaa. <pb/>


text:
<pb/>Toinen enkeli vuodatti maljansa mereen, ja se tuli vereksi, ikään kuin kuolleen vereksi. Jokainen elävä sielu kuoli, mitä meressä oli. <pb/>


text:
Kuulin vesien enkelin sanovan: "Vanhurskas olet sinä, joka olet ja joka olit, kun näin olet tuominnut.


text:
Sillä pyhien ja profeettojen verta he ovat vuodattaneet, ja verta sinä olet antanut heidän juotavakseen. Sen he ovat ansainneet."


text:
Kuulin toisen alttarilta sanovan: "Totisesti, Herra Jumala, Kaikkivaltias, oikeat ja vanhurskaat ovat sinun tuomiosi." <pb/>


text:
Ihmiset paahtuivat kovassa helteessä ja pilkkasivat Jumalan nimeä, hänen, jolla on vallassaan nämä vitsaukset, mutta he eivät tehneet parannusta, niin että olisivat antaneet hänelle kunnian. <pb/>


text:
<pb/>Viides enkeli vuodatti maljansa pedon valtaistuimelle, ja sen valtakunta pimeni. He pureskelivat kielensä rikki tuskissaan


text:
ja pilkkasivat taivaan Jumalaa tuskiensa ja paiseittensa tähden, mutta eivät tehneet parannusta teoistaan. <pb/>


text:
<pb/>Kuudes enkeli vuodatti maljansa suureen Eufrat-virtaan, ja sen vesi kuivui, että tie valmistuisi auringon noususta tuleville kuninkaille.


text:
[Minä] näin lohikäärmeen suusta, pedon suusta ja väärän profeetan suusta lähtevän kolme saastaista henkeä, sammakon kaltaista.


text:
Sillä ne ovat riivaajien henkiä, jotka tekevät merkkejä. Ne lähtevät maan ja koko maanpiirin kuningasten luo kokoamaan heitä sotaan Jumalan, Kaikkivaltiaan, suurena päivänä.


text:
<pb/>– Katso, minä tulen kuin varas. Autuas joka valvoo ja pitää vaatteistaan vaarin, ettei kulkisi alastomana eikä hänen häpeäänsä nähtäisi! –


text:
<pb/>Seitsemäs enkeli vuodatti maljansa ilmaan, ja temppelistä, valtaistuimelta, lähti suuri ääni, joka sanoi: "Se on tapahtunut."


text:
Tuli salamoita, ääniä ja ukkosenjyrinää. Tuli suuri maanjäristys, niin ankara ja suuri maanjäristys, ettei sellaista ole ollut siitä asti, kun ihmisiä on ollut maan päällä.


text:
Se suuri kaupunki meni kolmeen osaan, ja kansojen kaupungit luhistuivat. Suuri Babylon tuli muistetuksi Jumalan edessä, niin että hän antoi sille vihansa kiivauden viinimaljan.


text:
Suuria talentin<f> [4]</f> painoisia rakeita satoi taivaalta ihmisten päälle, ja ihmiset pilkkasivat Jumalaa raesateen vitsauksen tähden, sillä vitsaus oli hyvin suuri.


text:
<pb/>Sitten tuli yksi niistä seitsemästä enkelistä, joilla oli seitsemän maljaa, ja puhui minulle sanoen: "Tule, näytän sinulle sen suuren porton tuomion, joka istuu paljojen vetten päällä,


text:
hänet, jonka kanssa maan kuninkaat ovat haureutta harjoittaneet ja jonka haureuden viinistä maan asukkaat ovat juopuneet."


text:
Hän vei minut Hengessä erämaahan. Siellä näin naisen istuvan helakanpunaisen pedon selässä. Peto oli täynnä pilkkaavia nimiä, ja sillä oli seitsemän päätä ja kymmenen sarvea.


text:
Nainen oli puettu purppuraan ja helakanpunaan sekä koristeltu kullalla, jalokivillä ja helmillä ja piti kädessään kultaista maljaa, joka oli täynnä kauhistuksia ja hänen haureutensa saastaa.


text:
Hänen otsaansa oli kirjoitettu nimi, salaisuus: "Suuri Babylon, maan porttojen ja kauhistusten äiti."


text:
Näin naisen olevan juovuksissa pyhien verestä ja Jeesuksen todistajien verestä. Hänet nähdessäni ihmettelin suuresti.


text:
Enkeli sanoi minulle: "Miksi ihmettelet? Sanon sinulle naisen salaisuuden ja sen pedon salaisuuden, joka häntä kantaa ja jolla on seitsemän päätä ja kymmenen sarvea.


text:
Peto, jonka näit, on ollut, eikä sitä enää ole, mutta se on nouseva syvyydestä ja menevä kadotukseen. Ne maan päällä asuvat, joiden nimet eivät ole kirjoitettuja elämän kirjaan, aina maailman perustamisesta, ihmettelevät, kun he näkevät pedon, että se on ollut eikä sitä enää ole, vaikka se on.


text:
Tässä on ymmärrys, jolla on viisaus: Seitsemän päätä ovat seitsemän vuorta, joiden päällä nainen istuu. Ne ovat myös seitsemän kuningasta.


text:
Heistä viisi on kaatunut, yksi on, toinen ei ole vielä tullut, ja kun hän tulee, hänen pitää vähän aikaa pysyä.


text:
Peto, joka on ollut ja jota ei enää ole, on itse kahdeksas, ja on yksi noista seitsemästä, ja menee kadotukseen.


text:
Kymmenen sarvea, jotka näit, on kymmenen kuningasta, jotka eivät ole vielä saaneet kuninkuutta, mutta saavat vallan niin kuin kuninkaat yhdeksi hetkeksi pedon kanssa.


text:
He sotivat Karitsaa vastaan, mutta Karitsa on voittava heidät, sillä hän on herrojen Herra ja kuningasten Kuningas. Kutsutut, valitut ja uskolliset voittavat hänen kanssaan."


text:
Hän sanoi minulle: "Vedet, jotka näit siellä, missä portto istuu, ovat kansakuntia, väkijoukkoja, pakanoita ja kieliä.


text:
Kymmenen sarvea, jotka näit, ja peto, ne vihaavat porttoa ja riisuvat hänet paljaaksi ja alastomaksi ja syövät hänen lihansa ja polttavat hänet tulessa.


text:
Sillä Jumala on pannut heidän sydämeensä, että he täyttävät hänen ajatuksensa yksimielisesti, ja antavat kuninkuutensa pedolle, kunnes Jumalan sanat täyttyvät.


text:
<pb/>Sen jälkeen näin tulevan taivaasta alas erään toisen enkelin, jolla oli suuri valta, ja maa valkeni hänen kirkkaudestaan.


text:
Hän huusi kovaa suurella äänellä sanoen: "Luhistunut, luhistunut on suuri Babylon. Siitä on tullut riivaajien asuinpaikka ja kaikkien saastaisten henkien vankila ja kaikkien saastaisten ja vihattavien lintujen vankila.


text:
Sillä hänen haureutensa vihan viiniä ovat kaikki kansat juoneet, ja maan kuninkaat ovat haureutta harjoittaneet hänen kanssaan, ja maan kauppiaat ovat rikastuneet hänen ylellisyytensä voimasta."


text:
<pb/>Sitten kuulin toisen äänen taivaasta sanovan: "Lähtekää siitä ulos, te minun kansani, ettette tulisi osallisiksi hänen synteihinsä ja saisi osaksenne hänen vitsauksiaan.


text:
Kostakaa hänelle sen mukaan, kuin hän on tehnyt teille, ja antakaa hänelle kaksinkertaisesti hänen teoistaan. Siihen maljaan, johon hän on kaatanut, kaatakaa te hänelle kaksin verroin.


text:
Niin paljon kuin hän on hankkinut itselleen kunniaa ja ylellisyyttä, niin paljon antakaa hänelle vaivaa ja surua. Koska hän sanoo sydämessään: 'Minä istun kuningattarena enkä ole leski enkä ole surua näkevä',


text:
sen tähden hänen vitsauksensa tulevat yhtenä päivänä: kuolema, suru ja nälkä, ja hänet poltetaan tulessa, sillä väkivahva on Herra Jumala, joka hänet tuomitsee."


text:
Maanpiirin kuninkaat, jotka harjoittivat hänen kanssaan haureutta ja elivät ylellisesti, itkevät ja valittavat häntä, kun näkevät hänen palonsa savun.


text:
He seisovat loitolla kauhistuen hänen vaivaansa ja sanovat: "Voi, voi sinua, Babylon, sinä suuri kaupunki, sinä vahva kaupunki, sillä sinun tuomiosi tuli yhdessä hetkessä!"


text:
kaupaksi tuotua kultaa, hopeaa, jalokiviä, helmiä, pellavakangasta, purppuraa, silkkiä, helakanpunaa, kaikenlaista hajupuuta, kaikenlaisia norsunluuesineitä, kaikenlaisia kalleimmasta puusta, vaskesta, raudasta ja marmorista tehtyjä esineitä,


text:
kanelia, hiusvoidetta, suitsuketta, hajuvoidetta, suitsutuspihkaa, viiniä, öljyä, ydinjauhoja, viljaa, karjaa, lampaita, hevosia, vaunuja, orjia ja ihmissieluja.


text:
Hedelmät, joita sielusi himoitsi, ovat sinulta menneet, ja kaikki kalleutesi ja kimalluksesi ovat sinulta hävinneet, etkä löydä niitä enää koskaan.


text:
Niiden kauppiaat, ne, jotka rikastuivat tästä kaupungista, seisovat loitolla kauhistuen hänen vaivaansa, itkien ja surren,


text:
ja sanovat: "Voi, voi sitä suurta kaupunkia, joka oli puettu pellavaan, purppuraan ja helakanpunaan sekä koristeltu kullalla, jalokivillä ja helmillä, kun sellainen rikkaus tuhoutui yhdessä hetkessä!"


text:
He heittivät tomua päänsä päälle ja huusivat itkien ja surren ja sanoivat: "Voi, voi sitä suurta kaupunkia, jonka kalleuksista rikastuivat kaikki, joilla oli laivoja merellä, kun se yhdessä hetkessä tuhoutui!"


text:
<pb/>Riemuitse hänestä, taivas, ja pyhät ja apostolit ja profeetat, sillä Jumala on tuominnut hänet ja kostanut hänelle teidän tuomionne.


text:
Väkivahva enkeli otti kiven, kuin suuren myllynkiven, ja heitti sen mereen sanoen: "Näin heitetään vauhdilla pois Babylon, se suuri kaupunki, eikä sitä enää löydetä."


text:
Sinussa ei enää kuulla sitransoittajien ja laulajien, huilun- ja torvensoittajien ääntä, sinusta ei enää löydetä minkään ammatin taitajaa eikä sinussa kuulla enää myllyn ääntä.


text:
Sinussa ei loista enää lampun valo. Sinussa ei kuulla enää huutoa yljälle eikä huutoa morsiamelle, sillä kauppiaasi olivat maan mahtavia, ja noituutesi eksytti kaikki kansat.


text:
Ja hänestä on löydetty profeettojen ja pyhien veri ja kaikkien veri, jotka maan päällä ovat tapetut.


text:
<pb/>Sen jälkeen kuulin kuin kansan paljouden suuren äänen taivaassa sanovan: "Halleluja! Pelastus, kunnia, ylistys ja voima Herralle, Jumalallemme!


text:
Sillä oikeat ja vanhurskaat ovat hänen tuomionsa, sillä hän on tuominnut suuren porton, joka turmeli maan haureudellaan, ja on kostanut hänen kätensä vuodattaman palvelijoidensa veren."


text:
Kaksikymmentä neljä vanhinta ja neljä olentoa lankesivat maahan ja kumartaen rukoilivat Jumalaa, joka valtaistuimella istuu, ja sanoivat: "Aamen, halleluja!"


text:
<pb/>Valtaistuimelta lähti ääni, joka sanoi: "Ylistäkää meidän Jumalaamme, kaikki hänen palvelijansa, te, jotka häntä pelkäätte, sekä pienet että suuret."


text:
<pb/>Kuulin kuin kansan paljouden äänen ja kuin paljojen vetten kohinan ja kuin suurten ukkosen jyrähdysten sanovan: "Halleluja! Sillä Herra, meidän Jumalamme, Kaikkivaltias, on ottanut kuninkuuden.


text:
Iloitkaamme ja riemuitkaamme ja antakaamme kunnia hänelle, sillä Karitsan häät ovat tulleet, ja hänen vaimonsa on itsensä valmistanut.


text:
Hänen annettiin pukeutua liinavaatteeseen, hohtavaan ja kirkkaaseen: liina on pyhien vanhurskaudet."


text:
<pb/>Hän sanoi minulle: "Kirjoita: Autuaat ne, jotka ovat kutsutut Karitsan hääaterialle!" Vielä hän sanoi minulle: "Nämä sanat ovat todet Jumalan sanat."


text:
<pb/>Silloin lankesin hänen jalkojensa juureen kumartaen rukoillakseni häntä. Mutta hän sanoi minulle: "Varo, ettet tee sitä. Olen sinun ja veljiesi työtoveri, niiden, joilla on Jeesuksen todistus. Kumartaen rukoile Jumalaa. Sillä Jeesuksen todistus on profetian henki." <pb/>


text:
<pb/>[Minä] näin taivaan avoinna. Ja katso: valkoinen hevonen, ja sen selässä istuvan nimi on Uskollinen ja Tosi, ja hän tuomitsee ja sotii vanhurskaudessa.


text:
Hänen silmänsä olivat kuin tulen liekit, ja hänen päässään oli monta kruunua. Hänellä oli kirjoitettuna nimi, jota ei tiedä kukaan muu kuin hän itse,


text:
Häntä seurasivat ratsastaen valkoisilla hevosilla taivaassa olevat sotajoukot puettuina valkoiseen ja puhtaaseen pellavaan.


text:
Hänen suustaan lähtee terävä miekka hänen sillä lyödäkseen pakanakansoja. Hän on kaitseva heitä rautaisella valtikalla, ja hän polkee kaikkivaltiaan Jumalan vihan kiivauden viinikuurnan.


text:
<pb/>Näin enkelin seisovan auringossa, ja hän huusi suurella äänellä sanoen kaikille keskitaivaalla lentäville linnuille: "Tulkaa, kokoontukaa suuren Jumalan aterialle


text:
syömään kuningasten lihaa, sotapäälliköiden lihaa, mahtavien lihaa ja hevosten sekä niiden selässä istuvien lihaa ja kaikkien vapaitten ja orjien lihaa, sekä pienten että suurten."


text:
Näin pedon, maan kuninkaat ja heidän sotajoukkonsa kokoontuneina sotiakseen hevosen selässä istuvaa vastaan ja hänen sotajoukkoaan vastaan.


text:
Peto otettiin kiinni, ja sen kanssa väärä profeetta. Hän oli sen nähden tehnyt ihmetekonsa, joilla hän oli eksyttänyt ne, jotka olivat ottaneet pedon merkin, ja ne, jotka olivat kumartaneet sen kuvaa. Ne molemmat heitettiin tuliseen järveen, joka palaa rikkiä.


text:
Muut saivat surmansa hevosen selässä istuvan miekasta, joka lähti hänen suustaan, ja kaikki linnut tulivat ravituiksi heidän lihastaan.


text:
Hän otti kiinni lohikäärmeen, sen vanhan käärmeen, joka on perkele ja saatana, ja sitoi hänet tuhanneksi vuodeksi


text:
ja heitti hänet syvyyteen ja sulki ja lukitsi sen sinetillä hänen jälkeensä, ettei hän enää villitsisi pakanoita, siihen asti kunnes ne tuhat vuotta ovat kuluneet loppuun. Sen jälkeen hänet pitää päästää irti vähäksi aikaa.


text:
<pb/>Näin valtaistuimia, ja he istuivat niillä, ja heille annettiin tuomiovalta. Näin niiden sielut, jotka olivat teloitetut Jeesuksen todistuksen ja Jumalan sanan tähden, ja niiden, jotka eivät olleet kumartaneet petoa, eivät sen kuvaa eivätkä ottaneet sen merkkiä otsaansa eivätkä käteensä. He elivät ja hallitsivat Kristuksen kanssa tuhat vuotta.


text:
Muut kuolleet eivät alkaneet elää, ennen niiden tuhannen vuoden päättymistä. Tämä on ensimmäinen ylösnousemus.


text:
Autuas ja pyhä on se, jolla on osa ensimmäisessä ylösnousemuksessa. Heihin toisella kuolemalla ei ole valtaa, vaan he tulevat olemaan Jumalan ja Kristuksen pappeja ja hallitsevat hänen kanssaan tuhat vuotta. <pb/>


text:
ja hän lähtee villitsemään maan neljällä kulmalla olevia kansoja, Googia ja Maagogia, kootakseen heidät sotaan, ja niiden luku on kuin meren hiekka.


text:
He nousevat yli maan avaruuden ja piirittävät pyhien leirin ja sen rakastetun kaupungin. Mutta tuli lankeaa taivaasta ja syö heidät.


text:
Perkele, heidän villitsijänsä, heitettiin tuli- ja rikkijärveen, jossa myös peto ja väärä profeetta ovat, ja heitä vaivataan yötä päivää iäisyyksien iäisyyksiin.


text:
<pb/>Näin suuren, valkoisen valtaistuimen ja sillä istuvan, jonka kasvoja maa ja taivas pakenivat, eikä niille löytynyt paikkaa.


text:
<pb/>Näin kuolleet, suuret ja pienet, seisomassa valtaistuimen edessä, ja kirjat avattiin, ja avattiin toinen kirja, joka on elämän kirja, ja kuolleet tuomittiin sen perusteella, mitä kirjoihin oli kirjoitettu, tekojensa mukaan.


text:
Meri antoi ne kuolleet, jotka siinä olivat, ja kuolema ja helvetti antoivat ne kuolleet, jotka niissä olivat, ja heidät tuomittiin, kukin tekojensa mukaan.


text:
<pb/>Näin uuden taivaan ja uuden maan, sillä ensimmäinen taivas ja ensimmäinen maa ovat kadonneet, eikä merta enää ole.


text:
Minä, Johannes, näin pyhän kaupungin, uuden Jerusalemin, laskeutuvan alas taivaasta Jumalan luota, valmistettuna kuin morsian, miehelleen kaunistettuna.


text:
Kuulin suuren äänen valtaistuimelta sanovan: "Katso, Jumalan maja ihmisten keskellä! Hän on asuva heidän keskellään, ja he ovat hänen kansojaan, ja Jumala itse on oleva heidän kanssaan, heidän Jumalansa.


text:
Hän on pyyhkivä pois kaikki kyyneleet heidän silmistään, eikä kuolemaa ole enää oleva, ei murhetta, ei itkua eikä kipua ole enää oleva, sillä entinen on mennyt pois."


text:
<pb/>Valtaistuimella istuva sanoi: "Katso, uudeksi minä teen kaikki." Sitten hän sanoi: "Kirjoita, sillä nämä sanat ovat todet ja luotettavat."


text:
Hän sanoi minulle: "Se on tapahtunut. Minä olen A ja O, alku ja loppu. Minä annan janoavalle elämän veden lähteestä lahjaksi.


text:
Mutta pelkurien, epäuskoisten, saastaisten, murhaajien, huorintekijöiden, noitien, epäjumalanpalvelijoiden ja kaikkien valehtelijoiden osa on oleva siinä järvessä, joka palaa tulta ja rikkiä. Tämä on toinen kuolema." <pb/>


text:
<pb/>Sitten tuli yksi niistä seitsemästä enkelistä, joilla oli seitsemän maljaa täynnä seitsemää viimeistä vitsausta, ja puhui kanssani sanoen: "Tule, näytän sinulle morsiamen, Karitsan vaimon."


text:
Hän vei minut Hengessä suurelle ja korkealle vuorelle ja näytti minulle pyhän kaupungin, Jerusalemin, joka laskeutui alas taivaasta Jumalan luota,


text:
ja siinä oli Jumalan kirkkaus. Sen hohto oli kaikkein kalleimman kiven kaltainen, kuin kristallinkirkas jaspiskivi.


text:
Sillä oli suuri ja korkea muuri, jossa oli kaksitoista porttia ja porteilla kaksitoista enkeliä, ja niihin oli kirjoitettu nimiä, ja ne ovat Israelin lasten kahdentoista sukukunnan nimet.


text:
Idässä oli kolme porttia ja pohjoisessa kolme porttia ja etelässä kolme porttia ja lännessä kolme porttia.


text:
Kaupungin muurilla oli kaksitoista perustusta, ja niissä Karitsan kahdentoista apostolin kaksitoista nimeä.


text:
Kaupunki oli neliskulmainen, ja sen pituus oli yhtä suuri kuin sen leveys. Hän mittasi mittakepillä kaupungin: se oli kaksitoista tuhatta stadionia. Sen pituus, leveys ja korkeus olivat yhtä suuret.


text:
Hän mittasi myös sen muurin: se oli sata neljäkymmentä neljä kyynärää ihmismitan mukaan, joka on enkelinkin mitta.


text:
Kaupungin muurin perustukset oli koristeltu kaikenlaisilla kalliilla kivillä. Ensimmäinen perustus oli jaspis, toinen safiiri, kolmas kalkedon, neljäs smaragdi,


text:
viides sardonyks, kuudes sardion, seitsemäs krysoliitti, kahdeksas berylli, yhdeksäs topaasi, kymmenes krysoprasi, yhdestoista hyasintti ja kahdestoista ametisti.


text:
Kaksitoista porttia oli kaksitoista helmeä. Jokainen portti oli yhdestä helmestä. Kaupungin katu oli puhdasta kultaa, kuin läpinäkyvää lasia.


text:
Eikä kaupunki tarvitse valokseen aurinkoa eikä kuuta, sillä Jumalan kirkkaus valaisee sen, ja sen lamppu on Karitsa.


text:
Sinne ei mene mitään epäpyhää, ei ketään kauhistusten eikä valheiden tekijää, vaan ainoastaan ne, jotka ovat kirjoitetut Karitsan elämänkirjaan.


text:
<pb/>Hän näytti minulle elämän veden virran, joka kirkkaana kuin kristalli lähtee Jumalan ja Karitsan valtaistuimesta.


text:
Keskellä sen katua ja virran molemmilla puolilla oli elämän puu, joka kantoi kahdettoista hedelmät, antaen joka kuukausi hedelmänsä, ja puun lehdet ovat kansojen tervehtymistä varten.


text:
Eikä mitään kirousta ole enää oleva. Ja Jumalan ja Karitsan valtaistuin on siellä oleva, ja hänen palvelijansa palvelevat häntä


text:
Eikä siellä ole yötä, eivätkä he tarvitse lampun valoa eivätkä auringon valoa, sillä Herra Jumala on valaiseva heitä, ja he hallitsevat iäisyyksien iäisyyksiin. <pb/>


text:
<pb/>Hän sanoi minulle: "Nämä sanat ovat luotettavat ja todet, ja Herra, profeettojen henkien Jumala, on lähettänyt enkelinsä näyttämään palvelijoilleen, mitä pian täytyy tapahtua.


text:
<pb/>Minä, Johannes, olen se, joka olen tämän nähnyt ja kuullut. Kun olin sen kuullut ja nähnyt, lankesin maahan kumartuakseni sen enkelin jalkojen eteen, joka tämän minulle näytti.


text:
Mutta hän sanoi minulle: "Varo, ettet sitä tee. Minä olen sinun ja veljiesi, profeettojen, työtoveri, ja niiden, jotka ottavat tämän kirjan sanoista vaarin. Rukoile kumartaen Jumalaa."


text:
Vääryyden tekijä tehköön edelleen vääryyttä, ja saastainen saastukoon edelleen, ja vanhurskas tehköön edelleen vanhurskautta, ja pyhä pyhittyköön edelleen.


text:
Autuaat ne, jotka pitävät hänen käskynsä, että heillä olisi valta elämän puuhun ja valta käydä porteista sisälle kaupunkiin!


text:
Ulkopuolella ovat koirat, noidat, huorintekijät, murhaajat, epäjumalanpalvelijat ja kaikki, jotka rakastavat ja tekevät valhetta.


text:
Minä, Jeesus, lähetin enkelini todistamaan näitä teille seurakunnissa. Minä olen Daavidin juurivesa ja hänen sukuaan, kirkas tähti ja aamutähti.


text:
<pb/>Henki ja morsian sanovat: "Tule!" Joka kuulee, sanokoon: "Tule!" Joka janoaa, tulkoon, ja joka tahtoo, ottakoon elämän vettä lahjaksi.


text:
Minä todistan jokaiselle, joka tämän kirjan profetian sanat kuulee: Jos joku panee niihin jotakin lisää, Jumala panee hänen päälleen ne vitsaukset, jotka ovat kirjoitetut tähän kirjaan.


text:
Jos joku taas ottaa pois jotakin tämän profetian kirjan sanoista, niin Jumala ottaa pois hänen osansa elämän kirjaan, pyhään kaupunkiin ja siihen, mitä tähän kirjaan on kirjoitettu.


# stories

title:
<n>Kirja sisältää Jumalan sanan maailman synnystä, ensimmäisestä maailmasta ennen vedenpaisumusta, Nooasta Aabrahamiin asti sekä Israelin kansan synnystä.</n>


title:
<n>Kirja käsittää Israelin lähdön Egyptistä, tulon Siinaille ja lain antamisen sekä mm. säädöksiä ilmestysmajasta, liitonarkista ja papistosta. Kultainen vasikka, Jetron vierailu.</n>


title:
<n>Kirja käsittää Israelille annettuja jumalanpalveluselämää, pappeutta ja saastaisuutta koskevia lakeja.</n>


title:
<n>Kirja sisältää Israelin heimojen väestönlaskuun liittyviä lukuja, Israelin leiri- ja matkajärjestyksen, erilaisia säädöksiä ja tapahtumia, kuten Leevin sukukunnan erityisasema, katselmuksia, Aaronin sauva versoo, Mirjamin ja Aaronin kuolemat, Bileam, Nasiirilaki, Herran siunaus, napinaa ja kapinoita, vettä kalliosta, luvatun maan rajat.</n>


title:
Ruubenin ja Gaadin sukukuntien ja Manassen sukukunnan toisen puolen asettuminen Jordanin itäpuolelle


title:
<n>Kun Egyptistä lähtenet israelilaiset olivat saaneet surmansa erämaassa, uudelle polvelle täytyi selittää laki ja säädökset. Tämä selittää, miksi Mooses kertaa Israelin historiaa ja toistaa jo aikaisemmin sanomaansa. Kirjan lopulla on Joosuan nimittäminen Mooseksen seuraajaksi, Mooseksen virsi, Mooses siunaa Israelin ja Mooseksen kuolema.</n>


title:
<n>Joosuan kirja käsittelee Israelin siirtymistä Jordanin yli ja Kanaanin maan haltuunottoa sekä sen jakamista Israelin sukukunnille. Turvakaupungit ja leeviläisten kaupungit. Koko kirjaan soveltuvat sen omat sanat: "Ei jäänyt täyttämättä mikään niistä kaikista lupauksista, jotka Herra oli antanut Israelin heimolle, vaan kaikki toteutui". <x>60 21:45</x>.</n>


title:
<n>Kirja käsittää ajanjakson Joosuan jälkeen aina Samueliin asti. Tänä aikana tuomareina olivat: Otniel, Eehud, Samgar, Debora, Gideon, Toola, Jaair, Jefta, Ibsan, Eelon, Abdon, Simson, Eeli ja Samuel. Talmud pitää Samuelia kirjan kirjoittajana. Jumala käytti usein tuomareita pelastaessaan Israelin kansan sen vihollisista ihmeiden kautta. Heprealaiskirje esittää Simsonin todellisena henkilönä (<x>650 11:32</x>).</n>


title:
<n>Kirja käsittää ajanjakson Saulin kuolemasta Daavidin toimeenpanemaan väestönlaskuun ja Araunan puimatantereen ostoon eli Daavidin kuninkuusajan historian.</n>


title:
<n>Ensimmäinen ja Toinen kuningasten kirja ovat alun perin olleet yksi kirja. Vasta Septuaginta jakoi sen kahdeksi eri kirjaksi. Sen mukaan ne olivat Kolmas ja Neljäs kunigasten kirja, kun taas Ensimmäinen ja Toinen Samuelin kirja olivat Ensimmäinen ja Toinen kuningasten kirja. Ensimmäinen kuningasten kirja käsittää ajanjakson Salomon valtaistuimelle noususta Juudan kuninkaan Joosafatin ja Israelin kuninkaan Ahasjan hallituskauteen asti. Talmud mainitsee Kuningasten kirjojen kirjoittajaksi Jeremian.</n>


title:
<n>Toinen kuningasten kirja käsittää ajanjakson profeetta Elian taivaaseen astumisesta, profeetta Elisan toiminnasta ja Israelin kuninkaan Ahasjan kuolemasta Israelin valtakunnan häviöön. Juudan historiaa kuvataan kuningas Joojakinin karkotuksen aikaan asti.</n>


title:
<n>Ensimmäinen ja Toinen aikakirja muodostavat juutalaisten kaanonissa yhden kirjan. Se käsittää ajanjakson Aadamista Juudan karkotukseen asti ja Persian kuninkaan Kooreksen käskyyn asti, jolla hän määräsi Jerusalemin temppelin rakennettavaksi. Rabbit ja kirkkoisät ovat pitäneet kirjaa Esran kirjoittamana. Ensimmäinen aikakirja päättyy Daavidin kuolemaan.</n>


title:
<n>Esran kirja muodostaa Talmudissa ja Septuagintassa Nehemian kirjan kanssa yhden teoksen. Se kuvaa, miten Jumala seitsemänkymmenen vankeusvuoden jälkeen pelasti kansansa Baabelista. Koores on sama kuin Kyyros, Daarejaves sama kuin Darius Hystapsis, Ahasveros sama kuin Kserkses ja Artahsasta sama kuin Artakserkses Longimanus. Juutalainen Talmud pitää teosta Esran kirjoittamana. Esra on kirjoittanut kirjansa Jerusalemissa pian vuoden 458 jälkeen.</n>


title:
<n>Kirja on kertomus siitä, kuinka juutalaisen Mordokain kasvattitytöstä tuli Persian kuninkaan Ahasveroksen eli Kserkseen puoliso kuningatar Vastin sijaan ja juutalaisten pelastaja Haamanin murhasuunnitelman estämiseksi. Se kertoo myös siitä, kuinka juutalaiset saivat voiton vihollisistaan, jonka muistoksi säädettiin Puurim-juhla. Kirja on osoitus Jumalan ihmeellisestä johdatuksesta kansansa hyväksi.</n>


title:
<n>Kirja käsittelee kysymystä, miksi vanhurskas joutuu usein kärsimään, kun sen sijaan jumalattomien käy hyvin. Jobin kärsimys ei ole rangaistusta, vaan kasvatukseksi ja koettelemiseksi Jumalan kunniaksi ja Jobin uskon puhdistamiseksi ja vahvistamiseksi. Jobin kirjan olosuhteet ja tiedot viittaavat siihen, että kirja on saanut syntynsä patriarkkojen aikaan, ja olisi Raamatun vanhin kirja.</n>


title:
<n>Psalmit on Israelin laulu- ja rukouskirja, mutta soveltuu myös Uuden liiton Jumalan lapsille. Niiden rukoukset ovat Pyhän Hengen inspiroimia ja eri tekijöiden kirjoittamia. Messiaanisia psalmeja ovat ainakin 2, 8, 16, 22, 40, 45, 68, 69, 72, 89, 93, 97, 98, 99, 109, 110, 117 ja 118. Monet psalmit ovat kiitospsalmeja. Psalmit käsittelevät uskonelämän eri alueita.</n>


title:
<n>Sananlaskujen kirja kuuluu viisauskirjallisuuden lajiin. Erityisesti Salomo tunnetaan sananlaskujen sepittäjänä. 29 ensimmäistä lukua onkin peräisin Salomolta. Kahdeksas luku käsittelee persoonallista Viisautta eli Jumalan Poikaa. Aagarin lauselmia on luvussa 30 ja kohdassa <x>240 31:1-9</x> kuningas Lemuelin sananlaskuja. <x>240 31:10-31</x> sisältää kelpo vaimon ylistyksen.</n>


title:
<n>Salomo tarkastelee elämäänsä tultuaan parannukseen syvän lankeemuksensa jälkeen. Hän toteaa sen loiston ja ylellisyyden turhuudeksi. Hän osoittaa, että ihminen voi nauttia oikeassa jumalanpelossa Jumalan ajallisia hyvyyksiä, kunhan ei kiinnitä sydäntään niihin (<x>250 2:25</x>.). Tämä tapa tarkastella ajallisia asioita ei ole epäuskoisen kynästä. Vanha juutalainen ja kristillinen perinne on pitänyt kirjaa kanonisena.</n>


title:
<n>Kirja on hepreassa nimeltään "Laulujen laulu" eli "Lauluista ylevin". Se kuvaa Seurakunnan ja Kristus-yljän keskinäistä rakkautta. Juutalaiset ovat pitäneet kirjan sanomaa hengellisenä vertauskuvana Herran rakkaudesta Israeliin ja tämän vastarakkaudesta. Kristillinen kirkko on tunnustanut kirjan kanonisuuden. Vrt. <x>260 5:2</x> ja <x>730 3:20</x>.</n>


title:
<n>Jesajan kirja on profeetallinen näky sanallisessa muodossa siitä, mitä Jesaja näki tulevista tapahtumista. Jesaja sai näkynsä 40 vuoden aikana (740–700 eKr.). Jesaja näki tulevia tapahtumia ja ennusti jopa Kooreksen nimen. Jesaja näki näyssä myös Immanuelin eli Kristuksen: hänen neitseellisen syntymänsä, kärsimyksensä ja voittonsa sekä evankeliumin voittokulun. Toteutui Herran sana: "Ilmoitan alusta asti, mitä on tuleva, paljon ennen kuin se on vielä tapahtunut." (<x>290 46:10</x>) Hän otsikoi tämän kirjansa Jesajan, Aamosin pojan, näyksi korostaen kirjansa näkyluonnetta. Otsikointi korostaa kirjan yhtenäisyyttä. Qumranin Jesaja-käärössä 40. luku jatkuu välittömästi edellisestä ja on samaa kirjaa kuin alkupuolikin eikä ala uutta kirjaa.</n>


title:
<n>Jeremia oli pappi Hilkian poika Anatotista Benjaminin heimosta läheltä Jerusalemia. Hänen vaikutuksensa kesti Jerusalemin hävitykseen ja valtakunnan häviöön asti eli vuodesta 627 vuoteen 586. Sitten hän vaikutti Mispassa vielä käskynhaltija Gedaljan murhan jälkeen, kunnes hänet vietiin Egyptiin Tahpanheeseen. Hän ennusti vanhurskaasta Vesasta (24. ja 33. luku), joka on "meidän vanhurskautemme" ja Uudesta liitosta (luku 31).</n>


title:
<n>Jeremian valitusvirret surevat ja valittavat kuolinvirren tapaan Nebukadnessarin toimeenpanemaa Jerusalemin hävitystä ja sen hirvittäviä seurauksia. Kolmannessa luvussa alkaa luvun jakeet kolme jaetta kerrallaan samalla heprean kirjaimella aakkosjärjestyksessä. Siten se sulkee sisäänsä kaiken surun ja valituksen Jerusalemin, Jumalan kansan ja sen jumalanpalveluksen tähden.</n>


title:
<n>Profeetta Hesekiel vaikutti Baabelissa karkotettujen juutalaisten joukossa. Hänet oli viety sinne vuonna 597 eKr. 10 vuotta ennen Jerusalemin hävitystä. Hesekielin tuli julistaa maanmiehilleen Jerusalemin tuleva hävitys, jotta he eivät paatuisi väärään lohdutukseen, vaan tulisivat todelliseen parannukseen. Hesekielin tehtävänä oli myös julistaa pakanakansoille Jumalan rangaistusta. Hän ennusti hurskaille vapautusta Baabelista ja Messiaan tuomaa lunastusta.</n>


title:
<n>Daniel vietiin karkotukseen jo vuonna 607 ja oli siellä Kooreksen ensimmäiseen vuoteen asti eli vuoteen 538 eKr. Jumala ilmaisi Nebukadnessarille Danielin kautta tämän unen ja sen suurvaltoja koskevan merkityksen. Daniel selitti myös Belsassarin näkemän kirjoituksen. Kirja kertoo myös Danielin ystävistä ja heidän pelastumisestaan tulisesta pätsistä sekä Danielin selviämisestä leijonien luolasta. Messiaanisia ennustuksia ovat varsinkin <x>340 2:44</x>, <x>340 7:13</x>., <x>340 9:24-27</x>. <x>340 2:4-7:28</x> on kirjoitettu arameaksi, muut osat hepreaksi. Kirja on Danielin kirjoittama.</n>


title:
<n>Hoosea vaikutti Pohjoisvaltakunnassa eli Israelissa noin 760–725 eKr. Hän oli Aamoksen nuorempi aikalainen. Hoosea kuvaa kirjassaan Israelin avioliittoallegorialla avionrikkojaksi ja luopioksi, ei pojakseen. Se vahvistaa <x>470 2:1</x>:ssa olevan sanan, että Jumala kutsui Poikansa Egyptistä.</n>


title:
<n>Jooel toimi Juudassa ennen sen Baabeliin karkottamista ja kuuluu vanhimpiin pikkuprofeettoihin. Kirjan ensimmäinen osa kehottaa parannukseen. Heinäsirkkojen, kuivuuden ja tulen aiheuttamat tuhot ennakoivat vielä suurempaa hävitystä, tulevaa suurta tuomiopäivää. Toisessa osassa on ensiksi ajallinen lupaus, sitten hengellinen, joka käsittää lupauksen Messiaasta, "Vanhurskauden opettajasta" ja Pyhän Hengen vuodattamisesta.</n>


title:
<n>Aamos oli Tekoan karjapaimenia. Jumala kutsui hänet laumojensa keskeltä julistamaan sanansa Israelissa n. vuonna 760 eKr. ennen tulevaa maanjäristystä. Kirjansa ensimmäisessä osassa hän varoittaa tästä lähestyvästä rangaistuksesta lähikansoja sekä Juudaa ja Israelia. Toinen osa käsittää näkyjä uhaten kansaa rangaistuksilla ja päättyy suurenmoiseen messiaslupaukseen.</n>


title:
<n>Obadjan näky on voimakas Edomiin eli Eesaun jälkeläisiin suunnattu rangaistuspuhe sen veljeään Jaakobia kohtaan tehdystä synnistä. Lopuksi kirjassa on messiaaninen näky, joka koskee Juudaa ja pakanakansoja.</n>


title:
<n>Kirja kertoo omalaatuisesta profeetasta, Joonasta, jolla oli vietävänä Jumalan sana pakanalliselle Niinivelle, mutta joka kateudesta ei tahtonut sitä tehdä, vaan lähti vastakkaiseen suuntaan, Espanjaan. Joona oli Aamoksen ja Hoosean vanhempi aikalainen Pohjoisvaltakunnassa Jerobeam Toisen aikana ja Jesajan ja Miikan aikalainen Etelävaltakunnassa. Joonan joutuminen suuren merieläimen vatsaan ja sieltä pelastuminen on aiheuttanut paljon pilkkaa epäuskoisissa. Siihen sopii erään uskovan sana: Jos olisi Raamatussa sanottu, että Joona nieli meripedon, uskoisin senkin, koska Raamattu sen kertoisi. Jeesus vahvistaa Joonan historiallisuuden viittaamalla kärsimykseensä ja ylösnousemukseensa, <x>470 12:39</x>.; <x>470 16:4</x>; <x>490 11:29-32</x>. Joona tuli lopulta Niiniveen ja julisti parannussaarnansa.</n>


title:
<n>Miikan pääasiallinen toiminta osuu ajalle 750–720 eKr. Hän oli kotoisin Mooresetista, Filistean rajoilta Juudasta. Hän oli Hoosean ja Jesajan aikalainen. Hän saarnaa parannusta erityisesti Samarialle ja Jerusalemille. Hän julistaa Assurin pian tuhoavan Pohjoisvaltakunnan. Hän ennustaa lohdutuksena Messiaan syntymän Beetlehemissä (<x>400 5:1</x>) ja Uuden liiton ajan (<x>400 2:12</x>, luvut 4 ja 5). Hän kehottaa oikeaan parannukseen ja lohduttaa lopuksi Jumalan armolla.</n>


title:
<n>Naahum toimi Jerusalemissa Assurin toimeenpaneman Samarian hävityksen (vuonna 722 eKr.) jälkeen ja ennen Niiniven hävitystä (vuonna 612 eKr.). Naahumin tehtävänä oli julistaa Assurin ahdistamalle Jumalan kansalle lohdutusta. Hän julistaa ylpeälle Assurin maailmanvallalle Niiniven tuhon.</n>


title:
<n>Habakuk oli Juudasta Sefanjan ja Jeremian aikalaisia. Hän julistaa edessä olevan kaldealaisten eli Babylonin tuoman tuomion, viisinkertaisella voi-huudolla tämän ylimielisen, väkivaltaisen ja epäjumalia palvelevan maailmanvallan tuhon sekä profeetan rukouksen tuomion toimeen panevalle Jumalalle ja suurelle majesteetille. <x>420 2:4</x>:ssä on Paavalin lainaama tärkeä lause: "Vanhurskas on elävä uskonsa kautta."</n>


title:
<n>Sefanja toimi vuonna 625 eKr. Juudassa kuningas Joosian hallitessa Jeremian ja Habakukin ollessa myös profeettoina. Kirja sisältää valtavan parannussaarnan koko maailmalle ja päättyy Messiaan tuomaan pelastukseen katuvalle, uskovalle kansan jäännökselle.</n>


title:
<n>Haggai on ensimmäinen karkotuksen jälkeisistä profeetoista. Hän aloitti toimintansa Darius Hystapsiksen toisena vuotena (521–485 eKr.), ja se kesti syyskuusta joulukuuhun vuonna 520 eKr. Hänen tehtävänään oli rohkaista kansaa ja aloittaa Joosuan ja Serubbaabelin toimesta temppelin uudelleen rakentaminen Sakarjan kanssa. Kirja sisältää varoituksen temppelin rakentamisen laiminlyömisestä, mutta myös viittauksen tulevasta Uuden liiton temppelistä.</n>


title:
<n>Sakarja oli papillista sukua ja ylipappi Joojakimin aikana pappissukunsa esimies. Hän toimi samaan aikaa profeetta Haggain kanssa. Kirjan alkupuoli sisältää seitsemän näkyä: mies myrttien keskellä, neljä sarvea ja neljä seppää, Joosua Herran edessä, lampunjalka ja kaksi öljypuuta, lentävä kirjakäärö ja nainen eefa-mitassa ja neljät vaunut. Näyt ovat lain ja evankeliumin saarnaa. Tuleva Messias on Vesa, jolla on Jumalan valtasuuruus (6. luku). Hän rakentaa hengellisen Herran temppelin. Tämän jälkeen kirja sisältää näkyjä ja ennustuksia Messiaasta ja Uuden liiton ajasta.</n>


title:
<n>Malakia on vaikuttanut Baabelin vankeuden jälkeen Haggaita ja Sakarjaa myöhemmin sen jälkeen, kun temppeli oli rakennettu ja jumalanpalveluselämä aloitettu. Kirja päättyy Elian kaltaisen Messiaan airuen eli Johannes Kastajan tulon ennustamiseen.</n>


title:
<n>Matteuksen evankeliumi on publikaani Leevin eli apostoli Matteuksen kirjoittama ennen Jerusalemin hävitystä eli ennen vuotta 70 jKr. Kirja on tarkoitettu lähinnä kreikkaa puhuville juutalaiskristityille osoittamaan, että Jeesus on Vanhassa testamentissa luvattu Messias. Se käsittää Jeesuksen elämän vaiheet syntymästä taivaaseen astumiseen saakka.</n>


title:
<n>Markuksen evankeliumi on evankelista Markuksen, "apostoli Pietarin tulkin", kirjoittama ennen vuotta 70 jKr. Se osoittaa evankeliumin alun olevan Jeesuksen Kristuksen persoonassa ja kuinka tämä on osoittautunut erityisesti teoillaan Jumalan Pojaksi. Markus aloittaa evankeliuminsa Jeesuksen julkisesta toiminnasta ja päättää sen koko maailmaa koskevaan lähetyskäskyyn, Jeesuksen taivaaseen astumiseen ja opetuslasten julistustoimintaan. Markuksen evankeliumi on tarkoitettu erityisesti pakanakristityille.</n>


title:
Jeesus lähtee Jairoksen kotiin, parantaa verenjuoksua sairastavan naisen ja herättää Jairoksen tyttären kuolleista


title:
<n>Luukas, kreikkalainen lääkäri ja apostoli Paavalin työ- ja matkatoveri, kirjoitti evankeliuminsa Teofilos-nimiselle pakanakristitylle todennäköisesti 60-luvulla Roomassa. Luukas esittää Jeesuksen elämänvaiheet järjestyksessä neitseellisestä sikiämisestä taivaaseen astumiseen ja osoittaa hänet kaikkien ihmisten Vapahtajaksi.</n>


title:
<n>Apostoli Johannes on kirjoittanut evankeliuminsa Jerusalemin hävityksen jälkeen Efesossa ennen vuotta 100 jKr. Sen erityisenä tarkoituksena on osoittaa Jeesuksen jumaluus ja kumota gnostilainen Kristuksen persoonaa koskeva harha.</n>


title:
<n>Luukas on kirjoittanut Apostolien teot 60-luvulla Roomassa pakanakristitty Teofilokselle jatkona evankeliumiinsa. Hän kuvaa evankeliumin voittokulkua vaikeissa olosuhteissa Jerusalemista Roomaan.</n>


title:
<n>Roomalaiskirje on apostoli Paavalin kirjoittama alkuvuodesta 58 jKr. Efesosta Rooman seurakunnalle. Siinä on kaksi osaa: opillinen osa, luvut 1–11, ja käytännöllinen osa, luvut 12–16. Paavali esittää kirjeessään seikkaperäisesti evankeliumin ja vanhurskauttamisopin ja myös Israelin aseman kristinuskossa, luvut 9–11.</n>


title:
<n>Apostoli Paavali kirjoitti Ensimmäisen kirjeensä korinttolaisille Efesossa pääsiäisaikaan vuonna 57 jKr. Hän torjuu puoluehengen, opettaa seurakuntakurista, vastaa kysymyksiin kristillisestä vapaudesta, torjuu pahentavaa käytöstä, puhuu armolahjojen oikeasta käytöstä ja opettaa ruumiin ylösnousemuksesta luvussa 15. Lopussa on erilaisia kehotuksia.</n>


title:
<n>Apostoli Paavali kirjoitti toisen kirjeensä korinttolaisille Makedoniasta vielä vuonna 57 jKr. Hän kehottaa antamaan anteeksi rikkoneelle, saattamaan päätökseen keräyksen Jerusalemin kristityille ja kumoaa vastustajien väitteitä.</n>


title:
<n>Galatalaiskirjeessään apostoli Paavali torjuu evankeliumin vääristämisen ja väärän vanhurskauttamisopin. Kirje on kirjoitettu joko vuonna 55 Efesosta tai vuonna 53 Korinttosta.</n>


title:
<n>Apostoli Paavali kirjoitti kirjeensä efesolaisille Rooman vankeudesta noin vuonna 62. Sen pääaiheena on kristillisen kirkon maailmanlaajuinen ykseys Kristuksessa, jonka Jumala on asettanut pääksi seurakunnalle.</n>


title:
<n>Apostoli Paavali kirjoitti kirjeensä filippiläisille Rooman vankeudesta noin vuonna 63. Kirje rohkaisee uskomaan ja kehottaa yksimielisyyteen, nöyryyteen ja itsensä kieltämiseen sekä varoittaa eksyttäjistä.</n>


title:
<n>Apostoli Paavali vahvistaa kolossalaisia heidän uskossaan. He ovat kuulleet evankeliumin totuudessa paimeneltaan Epafraalta. Paavali kiittää Isää, että tämä on siirtänyt meidät rakkaan Poikansa valtakuntaan, jossa meillä on lunastus ja syntien anteeksisaaminen. Hän on ennen kaikkia ja hänessä pysyy kaikki voimassa. Hän kehottaa välttämään ihmisoppeja ja pitäytymään Kristukseen, jossa asuu jumaluuden koko täyteys ruumiillisesti. Pyhässä kasteessa meidät on herätetty uuteen elämään ja vapautettu lain alaisuudesta. Paavali käskee kutakin toimimaan Jumalan tahdon mukaan kutsumuksessaan ja kehottaa ahkeraan rukoukseen ja kiitokseen. Apostoli Paavali kirjoitti kirjeensä kolossalaisille Rooman vankeudesta noin vuonna 62. Apostoli varoittaa harhaopettajista ja antaa lopuksi kehotuksia sekä lähettää terveisiä.</n>


title:
<n>Ensimmäisen kirjeensä tessalonikalaisille apostoli Paavali kirjoitti vuonna 53 Korinttosta vahvistaen ahdistettuja uskovia ja kehottaen heitä sydämellisesti valvomaan ja olemaan kestäviä. Hän varoittaa Jumalan käskyjen vastaisesta elämästä ja opettaa Herran tulemuksesta.</n>


title:
<n>Toisen kirjeensä tessalonikalaisille apostoli Paavali kirjoitti vielä vuonna 53 Korinttosta. Hän rohkaisee ahdistettua seurakuntaa, opettaa Kristuksen paluusta ja antikristuksesta. Hän varoittaa kurittomasta elämästä ja väsymisestä hyvän tekemiseen niitä, jotka Jumala on kutsunut evankeliumilla omistamaan Kristuksen kirkkauden.</n>


title:
<n>Apostoli Paavalin ensimmäinen kirje Timoteukselle on noin vuodelta 64 tai 65. Siinä apostoli opettaa nuorta seurakunnan kaitsijaa Timoteusta oikein hoitamaan seurakuntaa ja pitämään mielessä, että Jumala tahtoo, että kaikki ihmiset pelastuvat ja tulevat tuntemaan totuuden. Hän teroittaa sitä, kuinka kunkin tulee kutsumuksessaan vaeltaa ja varoittaa vääristä opettajista.</n>


title:
<n>Toisen kirjeensä Timoteukselle apostoli Paavali kirjoitti toisesta Rooman vankeudestaan noin vuonna 66 tai 67. Hän antaa siinä pastoraalisia ohjeita saarnaviran hoitoon sekä korostaa sen hoidossa Raamatun ratkaisevaa merkitystä. Hän kertoo pian tulevasta poismenostaan Herransa luo.</n>


title:
<n>Apostoli Paavali kirjoitti kirjeensä Tiitukselle vuonna 64 tai 65. Siinä hän tuo esille, millaisia miehiä Tiituksen tulee asettaa seurakunnan vanhimmiksi. Hän opettaa, millaisia miesten ja naisten sekä palvelijoiden tulee käytöksessään olla odottaessamme Lunastajamme ilmestymistä. Hän kehottaa alamaisuuteen esivallalle ja hyviin tekoihin.</n>


title:
<n>Kirje on apostoli Paavalin yksityiskirje, jossa hän pyytää erittäin sydämellisesti Filemonia ottamaan vastaan karanneen orjansa Onesimoksen uskonveljenä.</n>


title:
<n>Kirjeen kirjoittajaa ei mainita. Se on kirjoitettu ennen Jerusalemin hävitystä. Kirje osoittaa Vanhan testamentin esikuvien täyttyneen Kristuksessa ja on tarkoitettu erityisesti juutalaiskristityille.</n>


title:
<n>Jaakobin kirjeen kirjoittaja on apostoli Jaakob nuorempi, Kloopaan ja Marian poika, joka kirjoitti kirjeensä mahdollisesti 60-luvun alussa Jerusalemista. Erityisesti Jaakob kehottaa lukijoitaan olemaan sanan tekijöitä eikä vain sen pelkkiä kuulijoita.</n>


title:
<n>Kirje on apostoli Pietarin kirjoittama Vähän-Aasian kristityille apostoli Paavalin toiminnan jälkeen. Kirje esittää Kristukseen uskovat hengellisenä papistona ja Jumalan omaisuuskansana, joka julistaa Jumalan suuria tekoja. Kirje tuo esille vaimon ja miehen oikean keskinäisen suhteen ja kehottaa kaikkia pyhittämään Herra Kristus sydämessään ja säilyttämään hyvän omantunnon. Pietari opettaa Kristuksen helvettiin astumista voittajana ja pyhän kasteen pelastavasta voimasta. Lopuksi hän antaa ohjeita seurakuntien paimenille ja myös kaikille jäsenille.</n>


title:
<n>Tämäkin kirje on apostoli Pietarin kirjoittama 60-luvun loppupuolella ja vahvistaa seurakuntia oikeassa uskossa ja Raamatun opissa, kun apostoli Paavali ei enää voinut niistä huolehtia. Kirje sisältää myös voimakkaan varoituksen vääristä opettajista ja pilkkaajista.</n>


title:
<n>Tämä kirje on apostoli Johanneksen kirjoittama ja muistuttaa tyyliltään ja sisällöltään Johanneksen evankeliumia. Kirjettä on pidettävä kiertokirjeenä Vähän-Aasian seurakunnille apostolien Paavalin ja Pietarin kuoleman jälkeen. Kirjeessä varoitetaan gnostilaisesta harhasta ja tuodaan sille vastapainona voimakkaasti esille Kristuksen jumaluus.</n>


title:
<n>Tämä apostoli Johanneksen kirje on joko yksityiskirje eräälle "valitulle rouvalle ja hänen lapsilleen" tai mieluummin yleiskirje kristilliselle paikallisseurakunnalle. Apostoli lausuu ilonsa siitä, että he vaeltavat totuudessa ja varoittaa heitä eksyttäjistä.</n>


title:
<n>Tämä kirje on apostoli Johanneksen yksityiskirje Gaiukselle, joka on rakkaudessa toiminut evankeliumin eteenpäin viemiseksi.</n>


title:
<n>Juudaan kirjeen tekijä on mitä todennäköisimmin apostoli Juudas Lebbeus eli Taddeus. Kirje lie kirjoitettu 60-luvun puolivälissä Palestiinassa. Se varoittaa voimakkaasti harhaopettajista ja sitoo lukijansa apostolien sanaan.</n>


title:
<n>Ilmestyskirja on apostoli Johanneksen kirjoittama 80- tai 90-luvulla. Se on Jumalan ilmoitus kristillisen kirkon tulevista vaiheista ja sen voitosta. Nämä vaiheet on ilmoitettu kuvina. Ne eivät etene jatkuvana yhtenäisenä historiana, vaan esittävät kulloisenkin kuvan erikseen.</n>


# introductions

introduction:
<h3>Esipuhe</h3> <p />Tänä luterilaisen uskonpuhdistuksen viisisataavuotisjuhlavuotena Suomen Tunnustuksellinen Luterilainen Kirkko (STLK) julkaisee uuden mahdollisimman tarkasti alkukieliin perustuvan raamatunkäännöksen. Siinä on käytetty heprean ja aramean tekstien osalta tekstijulkaisua Biblia Hebraica Stuttgartensia, Uuden testamentin osalta taas julkaisua Scrivenerin vuoden 1894 editio. Tällöin käännöksessä näkyvät myös vuoden 1938 Raamatusta poistetut sanat ja osat. <p />Tässä käännöksessä tuodaan otsikoissa näkyviin Kristus-lupauksia, niin että alusta lähtien lukijalle tulee selväksi Vapahtajan messiaaninen sukulinja ja luvattu Messiaan toimittama syntien sovitus ja Messias-usko. Näin olemme palanneet mm. Mikael Agricolaan ja Antti Lizeliukseen. Agricola julkaisi Uuden testamentin käännöksen suomeksi vuonna 1542 sekä myös osia Vanhasta testamentista. Koko Raamattu ilmestyi suomeksi ensi kerran vuonna 1642. Lizeliuksen käännös ilmestyi 1776. Se tunnetaan nimellä Biblia ja sitä käytetään yhä konservatiiveissa piireissä. Se kääntää oikein useita kohtia, joissa vuoden 1938 Raamattu on mennyt harhaan. <p />Persoonapronomineja on alkukieliä seuraten pantu näkyviin vain silloin, kun ne ovat painollisia, jos suomi ei muuta vaadi. Alaviitteissä on heprean ja kreikan sanat kursiivilla ja niiden pitkiä vokaaleja sekä klusiileja ei ole merkitty, kuten ei myöskään aakkosrunojen aakkosissa. <p />Käännöstyössä on hyödynnetty vuoden 1938 raamatunkäännöstä, jossa käännösvirheistä, kielen vanhentumisesta ja ylimääräisistä sanoista huolimatta on paljon käyttökelpoista ja kieleen vakiintunutta. <p />Palaute- ja oikolukuryhmään kuuluivat STLK:n suomenkieliset pastorit, teologian maisterit Mika Bergman, Vesa Hautala, Markus Mäkinen-Taina, Kimmo Närhi ja Dani Puolimatka sekä useita johtavia maallikkoja. Heiltä tuli monia hyviä huomioita. Lisäksi usea muu on auttanut oikoluvussa. Työn aikana DI Ilpo Rouhu auttoi tietokoneongelmissa. Graafikko Kimmo Pälikkö teki kirjan lopussa olevat graafiset liitteet. Varsinaisen käännöstyön teki pastori, TTh.c. Markku Särelä. Kaiken tämän nämä kaikki tekivät korvauksetta talkootyönä. Suuri kiitos kaikille työssä mukana olleille tästä merkittävästä ja rakentavasta panoksesta. <p />Kirjojen lyhyet johdannot, väliotsikot ja alaviitteet ovat kääntäjän laatimia. Perinteisiin rinnakkaispaikkaviitteisiin on tehty lisäyksiä. Hakasulkeissa olevat lisäykset ovat alkutekstin tarkoituksen selventämiseksi. <p />Hepreassa on kaksi eri sanaa, jotka molemmat on käännetty sanalla Herra. Näistä toinen, tetragrammi JHVH, on kirjoitettu kapiteeleilla, mutta toinen, Adonaj, tavallisin kirjaimin. Myös Jeesuksen itsestään käyttämä Jumalan nimi Minä olen on kirjoitettu kapiteeleilla. <p />Uskonpuhdistaja Martti Lutherin käännöksestä on ollut paljon hyötyä siitä huolimatta, että hänen käännöksensä on saksaksi. Toivomme käännöksemme tekevän osaltaan kunniaa Jumalan antamalle uskonpuhdistukselle ja koituvan hänelle kiitokseksi. <p />Copyright © 2017-2018 Suomen Tunnustuksellinen Luterilainen Kirkko <br/><a href="http://www.luterilainen.com">http://www.luterilainen.com</a> <p /> The Confessional Lutheran Church of Finland has published this Finnish Bible translation for the quincentennial celebration of the Reformation. Translated from Hebrew, Aramaic and Greek by Th.D. h.c. Markku Särelä. <p />Copyright © 2017-2018 The Confessional Lutheran Church of Finland <br/><a href="http://www.luterilainen.com/fi">http://www.luterilainen.com/fi</a> <p />Sword module / OSIS XML by Tuomas Airaksinen. <br/>Sources: <a href="https://github.com/Luterilainen/FinSTLK">https://github.com/Luterilainen/FinSTLK</a> 


